钦定古今图书集成/明伦汇编/氏族典/第324卷 > 《廖用贤尚友录》 > 应㒡
## 钦定古今图书集成/明伦汇编/氏族典/第324卷 > 《廖用贤尚友录》 > 应㒡

按《宋史应㒡传》，“㒡字之道，庆元府昌国人。刻志于学。
嘉定十六年，举进士，为临江军教授，入为太学博士，
又迁秘书郎、著作郎，以言罢。淳祐二年，叙复奉祠，迁
宗正寺丞，以言罢，差知台州，迁秘书少监，又迁起居
舍人、吏部侍郎，进翰林学士。八年，授同知枢密院事。
九年，拜参知政事，封临海郡侯。乞归田里，以资政殿”
学士知平江府，提举洞霄宫，宝祐三年卒。